IVL ร่วง 5% โบรกมองจังหวะ “ซื้อ” เป้า 70 บ. ชี้ไร้กระทบราคาก๊าซ “ยุโรป” พุ่ง
IVL ร่วง 5% โบรกมองจังหวะ “ซื้อ” เป้า 70 บ. ชี้ไร้กระทบราคาก๊าซยุโรป-โปแลนด์ พุ่ง หลังรัสเซียตัดการส่งออก
IVL ร่วง 5% โบรกมองจังหวะ “ซื้อ” เป้า 70 บ. ชี้ไร้กระทบราคาก๊าซยุโรป-โปแลนด์ พุ่ง หลังรัสเซียตัดการส่งออก
27 เม.ย. 2565

ผู้สื่อข่าวรายงานว่าวันนี้ (27 เม.ย.2564) ราคาหุ้นบริษัท อินโดรามา เวนเจอร์ส จำกัด (มหาชน) หรือ IVL ณ เวลา 14:35 น. อยู่ที่ระดับ 42.75 บาท ลดลง 2.25 บาท หรือ 5% โดยทำจุดสูงสุดที่ 44.25 บาท และทำจุดต่ำสุดที่ 42.25 บาท ด้วยมูลค่าการซื้อขาย 1 พันล้านบาท

นายสุวัฒน์ สินสาฎก กรรมการผู้จัดการ บริษัทหลักทรัพย์ที่ปรึกษาการลงทุน บริษัทหลักทรัพย์ที่ปรึกษาการลงทุน เอฟเอสเอส อินเตอร์เนชั่นแนล จำกัด หรือ FSSIA ระบุว่า ราคาหุ้น IVL ปรับตัวลดลง 5% ในระหว่างวัน เป็นผลจากความกังวลของนักลงทุนต่อผลกระทบอุปทานก๊าซในตลาดยุโรปหลังรัสเซียตัดการส่งออกไปยังโปแลนด์ และบัลแกเรีย
เบื้องต้น FSSIA เชื่อว่าเรื่องดังกล่าวจะมีผลกระทบต่อ IVL ในระดับที่น้อยกว่า 1% หรืออาจไม่มีผลกระทบเลย เนื่องจาก 1. EBITDA ของ IVL นั้น 15% มาจากยุโรป และอีก 1.5% มาจากโปแลนด์ ส่วนบัลแกเรียนั้นเป็นศูนย์ (หลังการเข้าซื้อ Oxiteno ในเดือนเมษายน 2565)
2.โปแลนด์ยังสามารถจัดหาก๊าซได้อยู่ แม้รัสเซียจะตัดการส่งออกผ่านท่อ Yamal ที่จะส่งผ่านไปยังเบลารุส และตลาดในยุโรป และ 3. FSSIA เชื่อว่าตลาดมีความวิตก และเทขายหุ้น IVL มากเกินไป โดยมองว่าเป็นจังหวะที่ดีในการเข้าเก็บหุ้น IVL ก่อนที่บริษัทจะประกาศงบที่จะทำออลไทม์ไฮในไตรมาส 1/2565 และปี 2565
อย่างไรก็ตาม FSSIA ยังคงคำแนะนำ “ซื้อ” ราคาเป้าหมาย 70 บาท